***Svaneprinsessen*** (*The Swan Princess*) er en britisk-amerikansk animasjonsfilm og musikal fra 1994. Filmen er basert på balletten «Svanesjøen». Filmen er regissert av tidligere Disney-regissør, Richard Rich og musikken er laget av Lex de Azevedo. 

Oppfølgerfilmene *The Swan Princess: Escape from Castle Mountain* (1997), *The Swan Princess: The Mystery of the Enchanted Kingdom* (1998), *The Swan Princess Christmas* (2012), og *The Swan Princess: A Royal Family Tale* (2014) er alle gitt ut rett på video.

Handling
--------

Kong Wilhelm og dronning Alberta styrer hver sitt rike og har hver sitt barn: prinsesse Odette og prins Derek. Ved feiringen av Odettes fødsel legger kongen og dronningen en plan for å få barna deres til å møtes, og tilbringe hver sommer sammen, i håp om at barna kommer til å forelske seg og gifte seg med hverandre. Hvis denne planen lykkes kan de forene deres to riker for evig tid. I mellomtiden planlegger den ondskapsfulle trollmannen Rothbart å ta Kong Williams rike for seg selv, ved å mestre en type mørk magi kjent som The Forbidden Arts. Imidlertid oppdager William planene hans i tide, og Rothbart blir snart arrestert. Men kong William sparer Rothbarts liv, og forviser ham heller for alltid fra riket sitt. Men Rothbart sverger hevn på kong William, at han før eller senere kommer til å få kreftene sine tilbake, og kreve alt kong William har som sitt eget.

I mellomtiden implementerer William og Uberta planene deres, for å få barna deres interessert i hverandre. Som barn og tenåringer misliker Derek og Odette hverandre. Men etter at de blir voksne, blir de forelsket. Men en dag blir Willaim og datteren hans overfalt av Rothbart, som nå har fått kreftene sine tilbake. Han kidnapper Odette, og skader William dødelig. Etter å ha søkt, men ikke funnet noen tegn etter Odette, antar hele kongeriket at hun er død. Uberta forsøker å oppmuntre sønnen sin til å finne seg en annen prinsesse, men Derek er fast bestemt på å finne igjen Odette. Han tror fremdeles at hun kan være i live. Derek og hans beste venn Bromley øver seg på jakt, og får underveis hjelp fra Ubertas tjener Lord Rogers. Rothbart holder Odette fanget, men hun nekter å gifte seg med ham. Han kaster derfor en kraftig trolldom som gjør Odette til en svane om dagen. Men hun kan midlertidig vende tilbake til sin virkelige form om natten hvis hun står på sjøen i det måneskinnet berører vannet.

Under hennes fangenskap blir hun venn med en skilpadde ved navn Speed, en frosk ved navn Jean-Bob - som påstår å være en prins - og en irsk lundefugl ved navn Løytnant Puffin. Ved en tilfeldighet snubler de over Derek i skogen. Han følger etter dem til innsjøen, hvor han blir vitne til Odette som vender tilbake til et menneske i det månen titter frem. De to deler en kjærlig gjenforening, og Odette forteller Derek at for å bryte trolldommen over henne må han avlegge et løfte om evig kjærlighet og bevise dette for resten av verden. Derek inviterer Odette til en sosial sammenkomst ved slottet den påfølgende natten, i håp om å erklære for hele verden sin kjærlighet til henne. Men Rothbart hadde hørt hele samtalen deres, og forhindrer planene deres.

Engelske stemmer
----------------

* Michelle Nicastro - prinsesse Odette
* Howard McGillin - prins Derek
* Jack Palance - Rothbart
* John Cleese - Jean-Bob
* Steve Vinovich - Puffin
* Steven Wright - Speed
* Sandy Duncan - dronning Alberta
* Dakin Matthews - kung William
* Mark Harelik - Lord Rogers
* Joel McKinnon Miller - Bromley

Norske stemmer
--------------

* Jannike Kruse som Odette
* Trond Teigen som Derek
* Nils Ole Oftebro som Rothbart
* Harald Heide-Steen jr. som Jean-Bob
* Trond Brænne som Speed
* Anders Hatlo som Puffin
* Helge Reiss som Lord Rogers
* Åsleik Engmark
* Morten Faldaas
* Tor Stokke som Kong William
* Inger Teien som Dronning Uberta
* Kim Haugen som Forteller
* Nils-Martin Crawfurd som Unge Derek
* Julia Onsager Steen
* Benedikte Kruse
* Geir Rebbestad
* Per Øystein Sørensen
* Håkon Iversen
* Mariann Lisland
* Kari Iveland
* Elin Rosseland

Eksterne lenker
---------------

* (en) Offisielt nettsted Rediger på Wikidata
* (en) *Svaneprinsessen* på Internet Movie Database Rediger på Wikidata

* (no) *Svaneprinsessen* hos Filmfront Rediger på Wikidata

* (sv) *Svaneprinsessen* i Svensk Filmdatabas Rediger på Wikidata

* (da) *Svaneprinsessen* i Danmark Nationale Filminstitut Rediger på Wikidata

* (en) *Svaneprinsessen* på AllMovie Rediger på Wikidata

* (fr) *Svaneprinsessen* på Allociné Rediger på Wikidata

* (nl) *Svaneprinsessen* på MovieMeter Rediger på Wikidata

* (en) *Svaneprinsessen* på Rotten Tomatoes Rediger på Wikidata

* (en) *Svaneprinsessen* på Box Office Mojo Rediger på Wikidata
* Wikiquote: Svaneprinsessen – sitater